Lisa 1
08.05.2024 hankelepingu
nr 2-2/24/450-1 juurde
								
TEHNILINE KIRJELDUS

„Kevadtorm 2024 maastikukahjude likvideerimine õppuse ajal“

1.	Teostatavad tööd

1.1.	Teostatavad tööd on (lahtine loetelu):

1.1.1.	 teede hooldus (teede hööveldamine (greiderdamine));
1.1.2.	 teede remont (teel olevate rööbaste täitmine materjaliga, materjali juurdevedu);
1.1.3.	 maaparanduslikud tööd (kraavi ristlõike taastamine, kraavide nõlvade taastamine, truupide asendamine, truupide otste taastamine jne);
1.1.4.	 pinnastööd (põllul olevate rööbaste silumine, kasvupinnase juurde vedu, muru külvamine jne);
1.1.5.	 pindamistööd (mustkatete pindamis- ja parandustööd);
1.1.6.	 puude istutamine;
1.1.7.	 aiapostide betoonaluse valamine, puit või võrkaia paigaldus;
1.1.8.	 liivakottide, lintide, okastraadi likvideerimine ja utiliseerimine;
1.1.9.	 eritööd (nt maha langetatud puude väljavedu metsast, väiksemad betooni ja asfalti vuukimistööd, labidamehe töö jne);

1.2.	Objekti tööpiirkonnad on järgnevad: 

1.2.1.	Suuremad tegevused toimuvad:

1.2.1.1.	Häädemeeste vald
1.2.1.2.	Lääneranna vald
1.2.1.3.	Põhja-Pärnumaa vald
1.2.1.4.	Pärnu linn
1.2.1.5.	Saarde vald
1.2.1.6.	Tori vald
1.2.1.7.	Mulgi vald

1.2.2.	Väheses ulatuses on töid oodata:

1.2.2.1.	Haapsalu linn
1.2.2.2.	Saaremaa
1.2.2.3.	Hiiumaa
1.2.2.4.	Lääne-Nigula vald

2.	Üldnõuded

2.1.	Tööde tulemusena soovitakse saada tellija (hankedokumentides ka hankija) vajadustele ja nõuetele vastav funktsionaalne ja ökonoomne lahendus. Arvestada tuleb kõigi asjassepuutuvate seaduste, eeskirjade ja normidega. Töövõtja (hankedokumentides ka pakkuja) kohustus on küsida ehituse käigus tellijalt kõik asjakohased sisendid, sh on töövõtjal vastutus püstitada erialaspetsialistina ja tellija nõustajana kõik objektiga seonduda võivad probleemsed ja lahendamist vajavad küsimused enne ehitust ning ehituse käigus.

2.2.	Teede kuuluvus:

2.2.1.	 Kaitseministeeriumile kuuluvad teed ja platsid;
2.2.2.	 Kohalikele omavalitsusele kuuluvad teed ja platsid;
2.2.3.	 Erateed ja platsid (tee omanik on eraisik).
2.2.4.	 Riigimaanteid Riigi Kaitseinvesteeringute Keskus ei remondi. 

2.3.	Remonditavate teede katendid jagunevad 90% ulatuses:

2.3.1.	 siirdekatendid (kiilutud killustik, kruus, pinnatud killustik või kruus, sideainega töödeldud pinnas);
2.3.2.	 katendita teed (sh metsateed, põllud, heinamaad).

2.4.	Erandina remonditakse ka 10% ulatuses:

2.4.1.	 püsikatendid (monoliittsementbetoonist, monteeritavast raudbetoonist, asfaltbetoonist);
2.4.2.	 kergkatendid (kergasfaltbetoonist, pinnatud mustsegu, munakivisillutis);
2.4.3.	 erikatendid (kombineeritud katend, tehismaterjalist katendid või mõni muu katend).

2.5.	Tööde teostamisel arvestada järgmiste dokumentidega:

2.5.1.	 Ehitusseadustik;
2.5.2.	 Nõuded riigikaitselise ja julgeolekuasutuse ehitise dokumenteerimisele (Vabariigi Valitsuse määrus 03.12.2015 nr 124);
2.5.3.	 Tee ehitamise kvaliteedi nõuded (majandus- ja taristuministri määrus 03.08.2015 nr 101);
2.5.4.	 Tee-ehitusmaterjalidele ja -toodetele esitatavad nõuded ja nende nõuetele vastavuse tõendamise kord (majandus- ja taristuministri määrus 22.09.2014 nr 74);
2.5.5.	 Nõuded ajutisele liikluskorraldusele (majandus- ja taristuministri määrus 13.07.2018 nr 43);
2.5.6.	 Teetööde tehnilised kirjeldused (Maanteeameti juhend 2019-XXX, kinnitatud Maanteeameti peadirektori käskkirjaga 18.02.2019 nr 096);
2.5.7.	 Katete remondimeetodite valikupõhimõtted (Maanteeameti juhend 2012-16);
2.5.8.	 Muldkeha ja dreenkihi projekteerimise, ehitamise ja remondi juhis (Maanteeameti juhend 2016. Kinnitatud Maanteeameti peadirektori 05.01.2016. a käskkirjaga nr 0001);
2.5.9.	 Pindamisjuhend (Transpordiameti poolt kinnitatud 17.03.2023 nr 1.1-1/23/36);
2.5.10.	Killustikust katendikihtide ehitamise juhend (Transpordiameti poolt kinnitatud 26.01.2022 nr 1.1-7/22/43);
2.5.11.	Elastsete teekatendite projekteeerimise juhend (Transpordiameti poolt kinnitatud 27.11.2023 nr 1.1-/23/217);
2.5.12.	muu asjakohane normdokumentatsioon;

2.6.	Kasutada tuleb punkti 2.5. alapunktides toodud õigusaktide kehtivaid redaktsioone.

3.	Nõuded ehitusliku osa kohta

3.1.	Töö teostamise ajal on tellija esindajal õigus kontrollida pisteliselt töö korraldust ja kvaliteeti. Avastatud puuduste korral või tegevuste korral, mis ei vasta tellija poolt kehtestatud nõuetele teavitab ta sellest koheselt töö teostaja esindajat. Tellija poolt teostatav järelevalve ei vähenda töö teostaja vastutust.
3.2.	Töövõtja on kohustatud teostama enda ja alltöövõtjate töö kvaliteedi järelevalvet. Töövõtja on kohustatud kooskõlastama tellijaga kõik alltöövõtjad. Tööde teostamise ajal vastutab liiklusohutuse eest objektil töövõtja.
3.3.	Tellijal on õigus teha hoiatusi ja nõuda tööde ümbertegemist pakkuja kulul, kui töö ei vasta pakkumise mahule ja kvaliteedile. Põhjendatud pretensioonide korral võib tellija vähendada vastava töö eest makstavat tasu.
3.4.	Eritööde puhul teeb töövõtja kirjaliku pakkumise, mis peab olema enne tööde algust Hankija kontaktisiku poolt heaks kiidetud. Eraldi tuleb kokku leppida nii tööde teostamine, töödeks kasutatav tehnoloogia ning kasutatavad materjalid. Pakkumine tuleb teha tervikhinnale ning eraldi ei tasustata ei materjali, masinate ega tööjõu objektile viimist ega toomist.
3.5.	Kõik valitavad ehituslahendid ning kasutatavad materjalid kooskõlastada tellijaga enne ehitamise alustamist ning otsused vormistada taasesitamist võimaldavas vormis.
3.6.	Kõikide ühikhindade tabelis kirjeldatud tööde puhul arvestada tööde hulka, kasutatav tehnika, inimressursid, materjalid ning muud tööks vajalikud tegevused (sh materjali, tehnija ja inimeste transport objektile).
3.7.	Tehnika transport tööobjektile tuleb arvestada töö ühiku hinna sisse, selle eraldi tasustamist ei toimu.
3.8.	Truupide paigaldamisel tuleb truubi hinna sisse arvestada truup, truubi paigaldamine ning truubi transport objektile.
3.9.	Transpordiameti maale kuuluvate truupide remondi puhul arvestada transpordiameti nõuetega truupide päistele. Kõikide teiste truupide päiste puhul arvestada maaparandussüsteemide truubi päiste lahendusega.
3.10.	Greiderdamisel tuleb arvestada kvaliteetse lõpptulemuse tagamiseks vajalikus mahus läbikute arvuga. 

4.	Tööde tellimine 

4.1.	Töid tellitakse antud lepingu raames eeldatavalt ajavahemikus 06.05.2024-16.06.2024. 
4.2.	Tööd tellitakse vastavalt tehnilise kirjelduse lisa 2 maksumuse esildise tabelile. 
4.3.	Eritööde ilmnemise vajadusel küsitakse töövõtjalt pakkumus, mille alusel tellitakse eritööd. 
4.4.	Töövõtjal on kohustus töödega alustada hiljemalt 24h jooksul alates tellija kontaktisikult teate saamisest töödega alustamise lubatavuse osas. 
4.5.	Tellija edastab töövõtjale vajalikud mahud digitaalselt pärast lepingu sõlmimist tellija ja töövõtja vahel kokku lepitud äpi kaudu. Töövõtja peab tööde käigus tegema eelnimetatud äppi vajalikud täiendused teostatud tööde seisu kohta.
4.6.	Töövõtja ülesanne on teavitada tellijat mahtude erinevustest enne tööde alustamist. Hilisemaid pretensioone mahtude erinemisest tingitult ei rahuldata.
4.7.	Kõik teostatud tööd antakse peale tööde teostamist ja järelevalve poolt kontrollimist üle tellija kontaktisikule aktiga, mis allkirjastatakse kahe- või kolmepoolselt.
4.8.	Tööde mahud ja täpsed asukohad kaardil edastab tellija töö teostamiseks töövõtjale lisaks maksumuse esildises olevatele andmetele ka digitaalselt käesoleva tehnilise kirjelduse punktis 4.5 nimetatud äpi kaudu andmebaasis. Töövõtja vaatab äpis olevad mahud üle enne tööde teostamist ja tagastab need vajadusel Tellijale muudatuste tegemist kui äpis olev info ja maksumuse esildises olev info ei ühti. Lähtuda tuleb maksumuse esildises olevast infost, mille alusel pakkumus tehti. 

5.	Muud nõuded

5.1.	Töövõtja meeskonda peab kuuluma peaprojektijuhi/objektijuhi, kelle ülesandeks on töövõtja meeskonna tööde koordineerimine. Projektijuhi ülesanne on tellija ja järelevave kursis hoidmine tööde seisu ja ajagraafikuga. 
5.2.	Projektijuhil ja töö teostajatel on vajalik tööde teostamiseks juurdepääs nutitelefonile ja arvutile või tahvelarvutile. 
5.3.	Projektijuht/vastutav insener peab omama diplomeeritud teedeinsener, teedeehitus ja korrashoid, omanikujärelevalve, minimaalselt tase 6 või kõrgemat kutset.
5.4.	Remonttööde töövõtulepingutes on vaikimisi tööajaks kehtestatud ajavahemik kell 8.00–20.00. Hilisem tööaja lõpp on tingitud vajadusest mahud ja tööde teostamise aeg ja kvaliteet kokku leppida erakinnistu omanikega.
5.5.	Töövõtja on kohustatud tööde teostamisel jälgima üldtunnustatud kvaliteedinõudeid.
5.6.	Hanke eduka pakkuja firma poolt töid teostavad isikud annavad nõusoleku taustakontrolli teostamiseks vastavalt kaitseväe korralduse seaduse § 413 alusel, kui selleks tekib vajadus.

6.	Hindamismetoodika

6.1.	Hindamine toimub kogumaksumuse alusel vähim on parim.
6.2.	Nii lepinguväline kui lepingusisene ristsubsideerimine on keelatud. Kõik maksumuse esildisel olevad tööde ja materjalide hinnad peavad olema kooskõlas käesoleva lepingu tegelike kuludega tööle või materjalile.
6.3.	Edukaks kuulutatakse pakkuja, kelle pakkumus pärast ühikhindade tabelis olevate osakaalu protsentidega korrutamist ja kokku liitmist osutub kõige soodsamaks.
6.4.	Ühikhindade tabelis olev veerg E „Tellitava töö/teenuse/materjali ÜHE ühiku hind“ korrutatakse tabelis oleva veeruga F „Hindamisprotsent%“. Saadakse tulem veergu G.
6.5.	Seejärel liidetakse kokku kõik veerus G saadud tulemid.
6.6.	Hanke võitjaks osutab pakkuja kelle koondmaksumus on hanija jaoks kõige soodsam.
6.7.	Ühikhindade tabelis veerus E „Tellitava töö/teenuse/materjali ÜHE ühiku hind“ on pakkuja jaoks siduv ning antud hindade alusel tellitakse kogu lepingu kehtivuse ajal.

7.	Lisad

7.1.	Lisa 1. Maksumuse esildis